Suid-Afrika – Orania.Biz
'n Sweedse filmspan, onder leiding van Jonas Nilsson is tans in Orania met 'n opvolgverfilming van sy #Boerproject. Hier gesels hy met die leerlinge van Volkskool Orania oor Swede se belangstelling in die huidige stand van sake in Suid-Afrika. Hy het, onder andere, onderhoude met Carel Boshoff, Dirk Hermann en Steve Hofmeyr verfilm. Volg gerus sy Youtube kanaal by Palaestra Media indien julle dit wil sien. https://www.youtube.com/watch?v=mix0RGvf1aY&feature=youtu.be Deur: Jislaaik - Nuusbrief van Orania
Die standbeeld van dr Verwoerd wat in die HF Verwoerd-gebou in die Parlement in Kaapstad gestaan het, het onlangs 'n ereplek op Orania gekry, naamlik in die Orania Beweging se oopplan-kantoorruimte. Die beeld weeg meer as ‘n ton en is met ‘n vurkhyser op sy plek staangemaak. Die oopplan-kantoorruimte word die Oorlogskamer genoem en is ‘n konsep wat as ‘n projekbestuurmeganisme ontstaan het, waar ‘n span in een oop vertrek saamwerk aan ‘n oorhoofse groot projek – in hierdie geval om Afrikanerselfbeskikking in die Noordwes-Kaap te verwesenlik.